钦定古今图书集成/明伦汇编/闺媛典/第104卷 > 皇清十 > 翁应玑妾叶氏
## 钦定古今图书集成/明伦汇编/闺媛典/第104卷 > 皇清十 > 翁应玑妾叶氏

按《福清县志》：“叶氏，粤东番禺人。瑟江翁应玑妾。翁客粤娶之，生二男一女。顺治己丑，大兵入粤，玑及男女各自逃生，氏恐出户受辱，自经死。越三日，玑免于难，奔归，儿女无一存，惟氏悬尸在梁，颜色不改。玑抱尸而哭，有二健儿过而伤之，助葬而去。旬馀，玑之市，儿女认父而哭，兵怜皆还，使带归。后女配博罗诸生余” 大鹗，二子回闽依嫡母陈抚养。